
1.	NAMEN IN UPORABA 
Uporablja se za razrez lesa in drugih podobnih materialov oz. za obdelavo le-teh na stoječi mizi. Prednost pred ročno žago je v rezanju pravilnih kotov in vzdolžnega rezanja.

2.	NEVARNOSTI PRI DELU
Pri delu z mizno krožno žago lahko pride do različnih vrst poškodb, med katerimi prevladujejo poškodbe rok – prstov. Sicer pa so možne tudi poškodbe oči oz. obraza, pa tudi nog.

3.	PRED UPORABO
· obvezen pregled navodil za varno delo, ki so priložena orodju,
· preverimo ali je žaga stabilna,
· preverimo ali zaščitna kapa krožne žage odpira in zapira rez oz. če nima le tega, nastavimo razporni klin, ki se nahaja za žaginim listom (max. 10mm od žaginega lista),
· globino reza prilagodimo debelini obdelovanca.

4.	MED UPORABO
· z rokami nikoli ne segamo v bližino lista,
· pri delu ne uporabljamo rokavic,
· pri vzdolžnih rezih uporabljamo vodilo,
· če se žaga zagozdi, izklopimo žago, počakamo, da se list odvrti in šele nato skušamo izvleči obdelovanec, sicer lahko pride do povratnega udarca same žage,
· v primeru, da se žagin list v kateri koli točki dotika ohišja žage, je potrebno žago odstraniti iz uporabe in jo servisirati,
· v primeru žaganja večjih plošč, je potrebno le-te podpreti, da ne padejo iz mize.

5.	VZDRŽEVANJE, ČIŠČENJE IN PREGLEDOVANJE
Pred vsakim pregledom orodja le tega izklopite – ne sme biti pod napetostjo (izvleči vtič iz vtičnice). Pri delu se držimo navodil proizvajalca.
Orodje potrebuje občasne vizualne preglede glede mehanskih poškodb. Potreben je tudi pregled lista, saj morajo njegovi zobje biti ostri, sicer je delo z žago težje in bolj nevarno. Po uporabi se orodje prebriše oz. očisti in se pripravi za nadaljnje delo. Pri vzdrževanju orodja pa uporabljajte originalne nadomestne dele. Sama popravila ali zamenjave delov (razen lista) naj opravijo v pooblaščenem servisu.

6.	OSEBNA ZAŠČITNA SREDSTVA
· pri delu z orodjem je potrebno uporabljati zaščitna očala proti morebitnim koščkom odpadnega materiala,
· prav tako je zaradi hrupa obvezna uporaba snemljivih glušnikov,
· pri delu v zaprtih prostorih ali pri delu z materiali, ki ustvarjajo dosti prahu, je obvezna tudi zaščitna maska (za preprečitev vnosa prašnih delcev v dihalne poti),
· pri delu s krožno žago ne uporabljamo rokavic.

